recursal/SuperWikiNEXT-32B huggingface dataset:
பனி மிதவை பனியாறு அல்லது பனிப்படலம் (Ice sheet) சிதைந்து கடலினை அடையும்போது அதன் பெரும்பகுதியான நிறை, அடிக்கடி கலைந்து உடைந்து பிரிவுற்று மிதக்கும். இவ்வாறு மிதக்கின்ற பனித்துண்டுகளே பனி மிதவை (Ice Berg) எனப்படும். பனி மிதவைகள் சிறிய அளவு முதல் பல கி.மீ நீளம் வரையில் வடிவத்திலும், அளவிலும் மாறுபடுகின்றன. பனிப்படலங்களாலான தட்டையான அல்லது பலகை போன்ற பனி மிதவை, அண்டார்டிகாவில் 150-300 கி.மீ நீளமுடையதாய், மிதக்கும் தீபகற்பம் போல காட்சி அளிக்கிறது.

அமைப்பு
-------

பல பனி மிதவைகள் பெரியனவாகக் காட்சியளித்தாலும், நீருக்கு மேல் தெரியும் பகுதி, மூழ்கியுள்ள பகுதியுடன் ஒப்பிட்டுப் பார்க்கும் போது மிகவும் சிறியதாகும். நீர் மட்டத்திற்கு மேலே தெரிவதைப் போல் ஒன்பது மடங்கு இது மூழ்கியுள்ளது. நீரின் மேல் காணப்படும் ஒவ்வொரு 3 மீ பனிக்கு, கடலின் மேற்பரப்பின்க்கீழ் 25-30 மீ பனிக்கட்டிக் காணப்படுவதாக கணக்கிடப்பட்டுள்ளது. பனி மிதவை அலைக்கு மேல் 90 மீ ஓங்கி உயர்ந்து காணப்பட்டால் அதன் அடிப்பகுதி நீருக்கு அடியில் 1 கி.மீ அளவிலானது. இதன் பெருமளவு நீரில் மூழ்கியுள்ளதால் அளவினையும், உருவினையும் அறிய முடிவதில்லை.

பாதிப்புகள்
-----------

டைட்டானிக் கப்பல் கப்பல் போக்குவரத்துக்கு இடையூறாக உள்ளன. குறிப்பாக ஆர்டிக் பனி மிதவைகள், கிரீன்லாந்துக்கும் வடஅமெரிக்கத் தரைப்பகுதிக்கும் இடையே தென் புறமாக மிதந்து வட அட்லாண்டிக் பெருங்கடல் வரை காணப்படும். ஏப்ரல், மே, ஜூன் மாதங்களில் மோசமான நிலையடைந்து, நியூபௌண்ட்லாந்தில் பனி மிதவை நீராக மாறுகிறது. இதன் மீது மோதிப் பல கப்பல்கள் மூழ்கியுள்ளன. குறிப்பாக டைட்டானிக் பெருங்கப்பல் 1912 ஏப்ரல் மாதம் மூழ்கியதால் 1500 பேர் உயிரிழக்க நேரிட்டதாகும்.

நடவடிக்கைகள்
------------

அனைத்துலக பனி மிதவை ரோந்துப்பணி (International Iceberg Patrols) அமைப்புகள் வட அட்லாண்டிக் கடற்பாதையைக் கவனித்து பனி மிதவையை நெருங்கும்போது எச்சரிக்கையும் அளிக்கும். தற்காலத்தில் நவீன ரேடார்களின் உதவியால் கப்பல்கள் பனி மிதவைகளின் மீது மோதாமல் செல்ல முடியும். வானூர்திகள் சுற்றி வரும் செயற்கைப் புவித் துணைக் கோள்கள் போன்றவை பனி மிதவையின் பாதைகளை தொடர்ந்து கண்காணித்து அவற்றின் அளவையும், நகர்தலையும் பற்றித் தகவல்கள் அளிக்கின்றன.

பனித்தீவு
---------

பெரிய பலகை அமைப்பிலான பனி மிதவையையே சில நேரங்களில் பனித்தீவு (Ice Island) என்பர். ஆர்டிக் மற்றும் அண்டார்டிக் ஆகிய துருவப் பகுதிகளில் காணப்பட்டாலும், ஆர்டிக் பகுதிகளில் நீடித்து காணப்படுகிறது. பனித்தீவுகள் பனி மிதவையின் அமைப்புகளை மட்டுமின்றி காற்று அலை மற்றும் துருவக்கடலின் சுழற்சி பற்றி அறியவும் பயன்படுகின்றன. இவை பெரும்பாலும் மிதந்து செல்லும் ஆய்வுக்கூடமாக பயன்படுகின்றன.



1. ↑  அறிவியல் களஞ்சியம் தொகுதி 14
2. ↑   "Definitions of the word "Iceberg"". Google. Retrieved 2006-12-20.
3. ↑   "Iceberg". Online Etymology Dictionary. Retrieved 2006-03-26.
4. ↑   "Titanic Ship Listing". Chris' Cunard Page. Archived from the original on 15 April 2012. Retrieved 12 April 2012.
**வவுனியா விபுலாநந்தா கல்லூரி** இலங்கையின் வவுனியாவில் உள்ள பண்டாரிகுளம் எனும் கிராமத்தில் உள்ளது. இக்கல்லூரியில் சாதாரண தரம், உயர் தரம் ஆகியவற்றில் ஏறத்தாழ 3500 மாணவர்கள் கல்வி கற்கின்றனர்.

முன்னர் வவுனியா விபுலானந்தர் வித்தியாலயம் என்ற பெயருடன் இருந்த பாடசாலையே தற்போது வவுனியா விபுலாநந்தா கல்லூரி என தரமுயர்த்தப்பட்டுள்ளது.

இக்கல்லூரியின் முன்னை நாள் அதிபர் திரு சி வீ பேரம்பலம் அவர்கள் கல்லூரியினை வளர்த்தெடுப்பதில் பெரும் பங்கு ஆற்றியவர். ஆரம்பத்தில் மிக சிறிய பாடசாலையாக இருந்த இப் பாடசாலையினை முன்னணிப் பாடசாலையாக மாற்றியதில் பெரும் பங்குடையவர். அவருடைய பணி தற்போது மு ஜெயதரன் அவர்களால் முன்னெடுத்து செல்லப்படுகின்றது. 

சுவாமி விபுலானந்தரின் பெயர் கொண்டு இயங்கும் இந்த பாடசாலை விபுலானந்தர் கழகம் என்னும் பெயரில் மாணவர்களை அங்கத்தவர்களாகக் கொண்டு கழகம் ஒன்றையும் நடாத்தி வருகின்றது. கழக மாணவர்கள் தமது திறன்களை வெளிக்கொண்டுவர இக் கழகம் உதவி புரிகின்றது.

வெளி இணைப்புகள்
---------------

* விபுலாநந்தா கல்லூரி பரணிடப்பட்டது 2011-07-22 at the வந்தவழி இயந்திரம்
* தமிழர் இணையத்தில் வவுனியா கல்லூரி
[*தொடர்பிழந்த இணைப்பு*]
**ஏசிசுட்டாசியா டாய்சில்லியனா**  (தாவர வகைப்பாடு : *Asystasia dalzelliana*; ஆங்கிலம் : Violet Asystasia ) என்பது தமிழக மூலிகைகளில் ஒன்றாகும். பூக்கும் தாவரத்தின் முண்மூலிகைக் குடும்பத்தில் உள்ள ஏசிசுட்டாசியா பேரினத்தின் கீழ் இத்தாவரம் வருகிறது. பல்லாண்டு வாழ்கின்ற(perennial) இயல்புடைய, இத்தாவரம் 60-100 மீட்டர் படரும் தன்மையுடையது ஆகும். தண்டின் கணுக்கள் சற்று பெரியதாக முடிச்சு போன்று இருக்கும். இலைகள் எதிர் எதிராக, முட்டைப் போன்ற வடிவத்துடன், சமச்சீரற்று காணப்படுகின்றன. பூக்கன் வெளிர்நீலமாகவும், உட்புறம் அடர்நீல நிறமாகவும் அமைந்து இருக்கின்றன. அடர்நிறத்தில் வெளிர்நிற புள்ளிகள் காணப்படுகின்றன. பூக்கும் பருவம் ஆகத்து முதல் நவம்பர் வரை ஆகும்.

மேற்கோள்கள்
-----------

1. ↑

இவற்றையும் பார்க்கவும்
----------------------

1. மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்

வெளியிணைப்புகள்
---------------

விக்கிமீடியா பொதுவகத்தில்,  
 ***Asystasia dalzelliana***   
என்பதில் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Asystasia***

* 
* 
* 
*
வார்ப்புரு:Infobox Theertham
திருச்செந்தூர் நாழிக்கிணறு என்பது தமிழகத்திலுள்ள மிகவும் புண்ணியமான தீர்த்தம் ஆகும்.இது தூத்துக்குடி மாவட்டம் திருச்செந்தூரிலுள்ளது.இது திருச்செந்தூர் சுப்பிரமணியசுவாமி கோயிலில் அமைந்துள்ள தீர்த்தங்களுள் ஒன்றாகும்.இந்த தீர்த்தத்தில் ஆண்டுதோறும் இலட்சக்கணக்கானோர் நீராடுகின்றனர்.

இருப்பிடம்
----------

தூத்துக்குடியிலிருந்து தெற்கே 37 கி.மீ தொலைவிலும்,மதுரையிலிருந்து 180 கி.மீ தொலைவிலும் திருநெல்வேலியிலிருந்து 60 கி.மீ தொலைவிலும் அமைந்துள்ளது.திருச்செந்தூர் சுப்பிரமணியசுவாமி கோயிலில் தெற்கே வங்காள விரிகுடா கடற்கரையில் அமைந்துள்ளது.

தோற்றக் கதை
-----------

சூரபதுமன் என்ற அசுரனை அழிப்பதற்காக முருகப்பெருமான் தன் படைகளுடன் திருச்செந்தூரில் முகாமிட்டு இருந்தார்.அப்பொழுது படைவீரர்களின் தாகத்தினை தீர்ப்பதற்காக தன் வேலினால் இந்த கிணற்றை உருவாக்கியதாக புராணங்கள் கூறுகின்றன்.

சிறப்பு
-------

இந்த தீர்த்தம் கடலுக்கு மிக அருகில் இருந்தாலும் இதன் நீர் இனிப்பு சுவை கொண்டுள்ளது.மேலும் இது அள்ள அள்ள குறையாத நீர்நிலையாகவும் திகழ்கிறது.

அறிவியல் விளக்கம்
-----------------

கடற்கரையின் நிலப்பரப்பிற்கு அடியிலுள்ள நீர் கடல் மண்ணிணால் வடிகட்டப்பட்டு உவர்ப்பு நீங்கி இனிப்பு சுவையுடன் உருவெடுக்கிறது.

அதிசயம் கிணறு இது வரை யாராலும் கண்டுபிடிக்க வில்லை. எப்படி நீர் உப்பாக இல்லை.

இவற்றையும் பார்க்கவும்
----------------------

* திருச்செந்தூர் சுப்பிரமணியசுவாமி கோயில்
* திருச்செந்தூர்

வெளி இணைப்புகள்
---------------

* திருச்செந்தூர் சுப்பிரமணியசுவாமி கோயில் பரணிடப்பட்டது 2013-10-03 at the வந்தவழி இயந்திரம்
* \*திருச்செந்தூர் நாழிக்கிணறு
**மீரான் மைதீன்** (*Meeran Mohideen*) இந்தியாவின், தமிழ்நாட்டிலுள்ள, கன்னியாகுமரி மாவட்டத்தைச் சேர்ந்த ஓர் இலக்கியவாதியாவார். 1968 ஆம் ஆண்டு பெருவிளை என்ற கிராமத்தில் பிறந்தார். சிறுகதை எழுத்தாளரான இவர் மேடை நாடகக் கலைஞராகவும், பேச்சாளராகவும், திரைப்பட உதவி இயக்குனராகவும் இருந்துள்ளார். மேடைகளில் கதை சொல்லியாகவும் இயங்கி வருகிறார். 1998 ஆம் ஆண்டில் இவர் எழுதத் தொடங்கினார்.

சிறுகதைப் படைப்புகள்
--------------------

1. கவர்னர் பெத்தா
2. ரோசம்மா பீவி
3. சித்திரம் காட்டி நகர்கிறது

குறும்புதினம்
-------------

1. மச்சுதூன்

புதினங்கள்
----------

1. ஓதி எறியப்படாத முட்டைகள்
2. அஜ்னபீ

குறும்படம்
----------

1. அழகிய நாயகி

பெற்ற பரிசுகள்
--------------

1. சோதி விநாயகம் பரிசு
2. நியூ செஞ்சுரி புத்தக நிறுவனப் பரிசு

மேற்கோள்
--------

1. ↑  "அஜ்னபி /மீரான் மைதீன். Ajn̲api /Mīrān̲ Maitīn̲. – National Library". .
2. ↑  Mitheen, Meeran (2019-12-01). "அஜ்னபி (Ajnabi)" (in iw). Kalachuvadu Publications Pvt Ltd.. .
3. ↑  பொன்னீலன், ஒரு ஜீவ நதி, நியூ செஞ்சுரி புத்தக நிறுவனம், சென்னை - 98, 2003, ப. 335.
**அடவி பாபிராஜு** ( Adivi Baapiraju ) (1895-1952) இந்தியாவைச் சேர்ந்த பல்துறை அறிஞராவார். இவர் தெலுங்கு மொழி புதின ஆசிரியர், நாடக ஆசிரியர், ஓவியர், கலை இயக்குனர் மற்றும் தெலுங்கு நாடகம் மற்றும் தெலுங்குத் திரைப்படத்துறையில் தனது படைப்புகளுக்காக அறியப்பட்ட காலனித்துவ எதிர்ப்பு தேசியவாதியுமாவார்.   *கோனகன்னா ரெட்டி*, *நாராயண ராவ்* மற்றும் *ஹிமாபிந்து* போன்ற இலக்கியப் படைப்புகளுக்காக இவர் அறியப்படுகிறார்.

வாழ்க்கை
--------

பாபிராஜு ஆந்திராவின் மேற்கு கோதாவரி மாவட்டத்தில் பீமவரம் அருகே உள்ள சாரேபல்லே என்ற ஊரில் 1895 ஆம் ஆண்டு அக்டோபர் 8 ஆம் தேதி பிறந்தார். ஆரம்பக் கல்வியை பீமவரத்திலும், உயர்கல்வியை நரசாபுரம் மற்றும் ராஜமகேந்திரவரத்திலும் பயின்றார்.  இவர் அஜந்தா குகைகள், அம்பி போன்ற நாடு முழுவதும் உள்ள சுற்றுலாத் தலங்களுக்குச் சென்று பார்வையிட்டார். இதனால் கலை மற்றும் ஓவியங்களில் இவருக்கு ஆர்வம் வளர்ந்தது. பிபின் சந்திர பால் போன்றவர்களால் ஈர்க்கப்பட்டு, பாபிராஜு 1921 இல் ஒத்துழையாமை இயக்கத்தில் பங்கேற்று 1922 இல் சுமார் ஒரு வருடம் சிறையில் இருந்தார்.  சிறையில் இருந்த அனுபவங்களை இவர் தனது "தொல்கரி" புத்தகத்தில் எழுதினார்.  விடுதலையான பிறகு பாபிராஜு சென்னை சட்டக் கல்லூரியில் சேர்ந்தார். பீமவரத்தில் ஒரு வருடம் வழக்கறிஞர் தொழில் செய்து பின்னர் அதை கைவிட்டார். 

 விசாகப்பட்டினம் ஆர்.கே கடற்கரைச் சாலையில் உள்ள அடவி பாபிராஜு சிலை
பாபிராஜு மச்சிலிப்பட்டிணத்தின் ஜடேய கலாசாலையின் முதல்வராக சிறிது காலம் பணியாற்றினார். 1934 இல் இவர் கலை இயக்குநராக தெலுங்குத் திரையுலகில் நுழைவதற்காக அந்த வேலையை விட்டுவிட்டார்.  *துருவ விஜயம்*, *மீராபாய்*, *அனுசூயா* ஆகிய படங்களை இயக்கினார். 1943 முதல் 1946 வரை ஐதராபாத்தில் இருந்து வெளியான *மிஜான் என்ற* தெலுங்கு நாளிதழை பாபிராஜு திருத்தி வெளியிட்டார். பாபிராஜு நூற்றுக்கும் மேற்பட்ட கதைகள் எழுதியுள்ளார். விஸ்வநாத சத்யநாராயணனின் *கிணேரசனி படாலு*, நந்தூரியின் *என்கிபடாலு* என்பதற்கு ஓவியங்களை வழங்கியுள்ளார்.  பாபிராஜு 1952 இல் இறந்தார்.

மேற்கோள்கள்
-----------



1. 1 2 3 4 5 6  Encyclopedia of Indian Literature ISBN 81-260-1803-8 Sahitya Akademi
2. 1 2  "Adavi Bapiraju". .
3. ↑  "Rich tributes paid to Adavi Bapiraju". .
4. ↑  "Archived copy" இம் மூலத்தில் இருந்து 21 September 2011 அன்று. பரணிடப்பட்டது.. .
***சம்யக் புத்தரின் பயணம்** (இந்தி : अजर्नी ऑफ सम्यक बुद्ध ; எ ஜர்னி ஆஃப் சம்யக் புத்தர்* (A Journey of Samyak Buddha)) என்ற பொருளில் வந்த இந்தி திரைப்படம், 2013 ஆம் ஆண்டு வெளிவந்த இந்தியத் திரைப்படமாகும். இது கௌதம புத்தரின் அற்புதமான பிறப்பு, திருமணம், அறிவொளியை நோக்கிய அவரது பாதை குறித்தவையாகும். இந்த வாழ்க்கை வரலாற்றுத் திரைப்படமானது, பாபாசாகேப் அம்பேத்கரின், *புத்தர் மற்றும் அவரது தம்மம்* *என்ற* புத்தகத்தை அடிப்படையாகக் கொண்டு எடுக்கப்பட்டதாகும்.

நடிகர்கள்
---------

படத்தில் நடித்த நடிகர்களின் பெயர்கள் வருமாறு:

* கீதா அகர்வால்
* ஜோதி பகத்
* ரவி பாட்டீல்
* கௌதம் டிகிரி
* அபிஷேக் உரடே
* மிருலன் ஷர்மா
* அபய் சாதே
* கங்காதர் பாட்டீல்
* ஜீவன் சோர்
* ஜெயா காம்ப்ளே
* அசோக் சொந்தக்கே
* பிரதீப்
* ராஷ்டிரபால் வசேகர்
* குற்றமாரே
* சங்கர் மச்சானி
* சுனில் தாலே
* ஹர்ஷா காம்ப்ளே
* தீபங்கர் சலீம் ஷேக்
* ஹ்ரிதிக் ரோஷன்
* சினேகா காம்ப்ளே
* சவிதா ஜம்ர்ஸ்

கலைஞர் பட்டியல்
---------------

* புத்தராக அபிஷேக் உரடே
* அப்பாவாக ரவி பாட்டீல்
* பிரஜாபதியாக கீதா அகர்வால்
* அம்மாவாக ஜோதி பகத்
* யசோதராவாக மிருணாள் பெண்டர்கர் (கௌதமின் மனைவி.)
* பிக்ஷூ ஆனந்தாக கௌதம் தெங்கரே

தயாரிப்பு
---------

இப்படத்தை பிரவின் தாம்லே இயக்கி தயாரித்துள்ளார். இதை மனோஜ் நந்தவானாவின் ஜெய் விராத்ரா என்டர்டெயின்மென்ட் லிமிடெட், திரையரங்குகளுக்கும், பிறருக்கும் திரையிடும் அனுமதியைத் தரும் உரிமையைப் பெற்றுள்ளது. இப்படம், 26 ஜூலை 2013 அன்று இந்தியா முழுவதும் வெளியாகிறது. 2019 ஆம் ஆண்டில், திபெத்திய மொழியிலும், டோங்கா மொழியிலும் வெளியிடப்பட்டது. படம் முழுக்க வர்தாவில் படமாக்கப்பட்டது.

மேற்கோள்கள்
-----------

1. ↑  "Film on Buddha based on Ambedkar's book to be released on March 15". 13 March 2013. .

வெளி இணைப்புகள்
---------------

* இணையதள திரைப்பட தரவுத்தளத்தில் *A Journey of Samyak Buddha*
**தியோபில் சேம்சு மீக்** (*Theophile James Meek***)** (1881-1966) என்ற தொராண்டோ பல்கலைக்கழக அறிஞர் தொல்பொருளியல் மீது பரவலாக கட்டுரைகளை வெளியிட்டார். இவர் டபிள்யூ.எம். எப். ஆல்பிரைட், பாலஸ்தீனம் மற்றும் எகிப்து ஆகிய இரு நாடுகளின் தொல்லியல் தொடர்பான பாடங்களில் பிரித்தானிக்கா கலைக்களஞ்சியத்திற்கு அடிக்கடி பங்களிப்பாளராக இருந்தார். எகிப்தின் காலவரிசையை உருவாக்குவதில் ஒரு பங்கைக் இக்கலைக்களஞ்சியம் கொண்டிருந்தது. விரைவில் அறிஞர்கள் மத்தியில் நடைமுறையில் உள்ள முக்கிய காலவரிசையாக இக்கலைக்களஞ்சியம் மாறியது. மேலும் இன்றும் அமெரிக்கானா கலைக்களஞ்சியம் இவற்றை ஆதரிக்கிறது. மிக சமீபத்தில், பிரிட்டானிக்கா இதன் தேதிகளை தற்போது ஓரளவு குறைத்துள்ளது. மன்ப்ரெட் பீடாக் என்ற ஒரு சிறந்த எகிப்தியவியல் அறிஞர் இவற்றை பின்னர் வைக்கிறார்.

*கீப்ரு ஆரிசின்சு* என்ற புத்தகத்தில், பாலத்தீனத்தின் வெற்றி இரண்டு கட்டங்களில் நிகழ்ந்தது என்று இவர் பரிந்துரைத்தார். முதலாவது கிமு 1400 ஆம் நூற்றாண்டில் காணப்பட்ட மத்திய மலைப்பகுதிகளின் குடியேற்றத்தால் பிரதிநிதித்துவப்படுத்தப்பட்டது. இரண்டாவது "யோசுவா "நகரங்களின் வெற்றிகளில் தொல்பொருள் ரீதியாகக் காணப்பட்டது. பின்னர் சுமார் 1250 நாட்களில் தேதியிட்டது. டெபோராவின் பாடல் ( நீதிபதிகள் அத்தியாயம் 5) மூன்று யூத பிரதேச பழங்குடியினரை அறிந்திருப்பதாகத் தெரியவில்லை. ஆனால் யோசுவாவின் ஆரம்ப கட்டங்கள் தெரியும். மேலும் அவை காலப்போக்கில் மாற்றப்பட்டிருக்கலாம் என்று அவர் சுட்டிக்காட்டினார்.

பாபிலோனிய கருவுறுதல் கட்டுக்கதையுடன் "பாடல்களின் பாடல்" (" சாலமன் பாடல் "என்று அழைக்கப்படும்) குறிப்பிடத்தக்க ஒற்றுமைகள் இருப்பதாக இவர் பரிந்துரைத்ததற்காக பரவலாக மேற்கோள் காட்டப்படுகிறார்.

மேற்கோள்கள்
-----------

* தியோபில் மீக்,கீப்ரு ஆரிஜின்சு, 1950, கார்பர் அண்ட் பிரதர்சு

வெளி இணைப்புகள்
---------------

* தியோஃபில் சேம்ஸ் மீக் காப்பக ஆவணங்கள் டொராண்டோ பல்கலைக்கழக காப்பகங்கள் மற்றும் பதிவுகள் மேலாண்மை சேவைகளில் நடைபெற்றன.
*
***சொன்னால் தான் காதலா*** (*Sonnal Thaan Kathala*) 2001 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. ராஜேந்தர், முரளி, ரோஜா, கரன், லிவிங்ஸ்டன், வடிவேலு மற்றும் பலர் நடித்திருந்தனர். சிலம்பரசன் ராஜேந்தர் இப்படத்தில் சிறப்பு தோற்றத்தில் நடித்திருந்தார். டி. ராஜேந்தர் இப்படத்தை எழுதி, இயக்கி, இசை அமைத்து, தாயாரித்திருந்தார் என்பது குறிப்பிடத்தக்கது.

நடிகர்கள்
---------

டி. ராஜேந்தர், முரளி, ரோஜா, கரன், வடிக்கரசி, மணிவண்ணன், வடிவேலு, குறளரசன், கோவை சரளா, ராஜஸ்ரீ, லிவிங்ஸ்டன், குஷ்பூ, எம். என். நம்பியார், ஸ்வாதி, விஜயா, வெண்ணிறாடை மூர்த்தி, புவனேஸ்வரி, ராஜீவ், பாண்டு, இடிச்சபுளி செல்வராசு, மும்தாஜ், சார்லீ, மதன் பாப், அணு மோகன், தாமு, வி. கே. ராமசாமி, வையாபுரி, சிம்பு.

கதைச்சுருக்கம்
--------------

ரோஜா (ரோஜா செல்வமணி) ஒரு முன்னணி பாடகி ஆவார். குடி பழக்கத்திற்கு அடிமையான தந்தை (மணிவண்ணன்), மூன்று தங்கைகள், தாய், தம்பி ஆகியோருடன் பெரிய குடும்பமாக வாழ்ந்து வரும் ரோஜா, ஒரு நிதி நிறுவனத்தில் வேலை செய்து வருகிறார். ரோஜா சம்மந்தப்பட்டிருக்கும் வழக்கு ஒன்றை விசாரிக்கிறார் டி.ஆர். (டி. ராஜேந்தர்). ரோஜாவுடன் வேலை செய்யும் முரளி (முரளி (தமிழ் நடிகர்)) அவளை விரும்புகிறான். தனக்கு கிடைக்கும் அனைத்து வாய்ப்புகளையும் பயன்படுத்தி காதலை வெளிப்படுத்துகிறான். ஆனால், முரளியின் காதலை உதாசீணப்படுத்துகிறாள்..

டி. ஆருக்கு சரோ (ஸ்வாதி) எனும் ஒரு தங்கை இருக்கிறாள். சரோவின் கணவர், இன்பராஜ் (கரண்) ஒரு ஊழல் காவல் அதிகாரி. இன்பராஜின் ஊழலைப் பற்றி ஊடகங்களில் டி. ஆர் அம்பலப்படுத்தியதால் கோபம் கொண்ட இன்பராஜ், டி. ஆரின் தங்கையை தன் தாயுடன் சேர்ந்து கொண்டு துன்புறுத்துகிறான்.

தன் பெரிய குடும்பத்தை காப்பாற்றுவதற்கு மிகவும் கடினப்படுகிறாள் ரோஜா. அந்நிலையில், முரளியின் காதலை ஒப்புக்கொள்ளுமாறு ரோஜாவிற்கு அறிவுறுத்துகிறார் டி. ஆர். இறுதியில், முரளியின் காதல் என்னவானது? ரோஜாவின் வழக்கு என்னவானது? போன்ற கேள்விகளுக்கு விடை காணுதலே மீதிக் கதையாகும்.

ஒலிப்பதிவு
----------

2001 ஆம் ஆண்டு வெளியான 8 பாடல்களை கொண்ட ஒலித்தொகுப்பை டி. ராஜேந்தர் இசையமைத்திருந்தார்.

வரவேற்பு
--------

பாக்ஸ் ஆபீசில் பெரிய வெற்றி இல்லையென்றாலும், பாடல்கள் ஓரளவிற்கு வெற்றி பெற்றன. 2002 ஆம் ஆண்டில், தமிழ் நாடு மாநிலத் திரைப்பட விருது மற்றும் பிலிம்பேர் விருது ஆகிய இரு விருதுகளை இப்படம் வென்றது.

மேற்கோள்கள்
-----------

1. ↑  "www.chennaionline.com" இம் மூலத்தில் இருந்து 2001-07-07 அன்று. பரணிடப்பட்டது.. .
2. ↑  "www.musicindiaonline.com" இம் மூலத்தில் இருந்து 2007-03-07 அன்று. பரணிடப்பட்டது.. .
3. ↑  "www.musicindiaonline.com" இம் மூலத்தில் இருந்து 2008-12-22 அன்று. பரணிடப்பட்டது.. .

| * பா
* உ
* தொ
டி. ராஜேந்தர்  திரைப்படங்கள் |
| --- |
| 
* *ஒரு தலை ராகம்* (1980)
* *வசந்த அழைப்புகள்* (1980)
* *இரயில் பயணங்களில்* (1981)
* *நெஞ்சில் ஒரு ராகம்* (1982)
* *இராகம் தேடும் பல்லவி* (1982)
* *தங்கைக்கோர் கீதம்* (1983)
* *உயிருள்ளவரை உஷா* (1983)
* *உறவை காத்த கிளி* (1984)
* *மைதிலி என்னை காதலி* (1986)
* *ஒரு தாயின் சபதம்* (1987)
* *என் தங்கை கல்யாணி* (1988)
* *சம்சார சங்கீதம்* (1989)
* *சாந்தி எனது சாந்தி* (1991)
* *எங்க வீட்டு வேலன்* (1992)
* *ஒரு வசந்த கீதம்* (1994)
* *தாய் தங்கை பாசம்* (1995)
* *மோனிசா என் மோனோலிசா* (1999)
* *சொன்னால் தான் காதலா* (2001)
* *காதல் அழிவதில்லை* (2002)
* *வீராசாமி* (2007)

 |
**காதம்பரி முரளி** (*Kadambari Murali Wade*; பிறப்பு: ஆகத்து 9, 1975) ஓர் பெண் எழுத்தாளரும், விளையாட்டுத்துறைப் பத்திரிகையாளருமாவார். இந்துஸ்தான் டைம்சு பத்திரிகையின் முன்னாள் விளையாட்டுத்துறை முதன்மை ஆசிரியராக பணியாற்றி உள்ளார். சனவரி 2010 இதழில் தொடங்கிய மாத இதழான "ஸ்போர்ட்ஸ் இல்லஸ்ட்ரேட்டட்"டின் மறுசீரமைப்பைத் தொடங்குவதற்காக, நவம்பர் 2010இல் சேர்ந்தார். இவரது கட்டுரைகள் பெரும்பாலும் துடுப்பாட்டத்தில் கவனம் செலுத்துகின்றன.

இவர், ஒரு செய்தி நிறுவனத்தின் முக்கிய இளைய தேசிய ஆசிரியராவாவார். 2006ஆம் ஆண்டில் 'இந்தியத் துடுப்பாட்ட எழுத்தாளர் விருது'க்கான விளையாட்டுப் பத்திரிகையாளர்கள் கூட்டமைப்பின் முதல் வெற்றியாளரும் ஆவார்.
ஆகஸ்ட் 2007 இல் துட்டுப்பாட்டத்தின் புதிய துடுப்பாட்ட முறையாக உருவான இந்தியன் பிரீமியர் லீக் (ஐ.பி.எல்) என அறியப்படும் இந்தியத் துடுப்பாட்டக் கட்டுப்பாடு வாரியத்தின் (பி.சி.சி.ஐ) திட்டங்களை இவர் வெளிக் கொணர்ந்தார்.

மேற்கோள்கள்
-----------

1. ↑  "DNA's Ramesh Nair named Best Photographer". *Daily News & Analysis*.. பார்த்த நாள்: 10 August 2006.
2. ↑  "Indian Sports Journalism Awards". Sports Journalists' Federation of India இம் மூலத்தில் இருந்து 11 October 2010 அன்று. பரணிடப்பட்டது.. .
3. ↑  Murali, Kadambari. "BCCI set to steal ICL's thunder with secret plan" இம் மூலத்தில் இருந்து 2013-02-08 அன்று. பரணிடப்பட்டது.. .
Post-Imperial Mongolia in the early 15th century, surrounded by the Ming Empire and its tributaries.
**ஒல்ஜெயி தெமூர் கான்** (மொங்கோலியம்: Өлзийтөмөр хаан ᠥᠯᠵᠡᠶᠢᠲᠡᠮᠦᠷ; மரபுவழிச் சீனம்: 完者帖木兒汗) என்பவர் வடக்கு யுவான் அரசமரபின் ஒரு ககான் ஆவார். இவரது இயற்பெயர் **புண்ணியசிறீ** (சீனம்: 本雅失里, சமக்கிருதம்: प्रज्ञाश्री), (1379–1412) ஆகும். இவர் 1408 - 1412இல் ஆட்சி புரிந்தார். இவர் எல்பெக் நிகுலேசுக்சி கானின் மகன் ஆவார். குண் தெமூர் கானின் இறப்பிற்குப் பிறகு இவர் ஆட்சிக்கு வந்தார். தைமூரால் அரியணையைக் கைப்பற்றுவதற்கு ஆதரவளிக்கப்பட்ட தோக்தமிசு மற்றும் தெமூர் குத்லுக் போன்ற போர்சிசின் இளவரசர்களில் இவரும் ஒருவராவார்.

ஆரம்ப வாழ்க்கை
--------------

திசகான் செச்செனின் கூற்றுப்படி, புண்ணியசிறீ 1379இல் பிறந்தார். இவரது பிறப்புக்கு 12 ஆண்டுகளுக்குப் பிறகு இவரது தந்தை எல்பெக்கை பகாமு மற்றும் குலிச்சி ஆகியோரால் தலைமை தாங்கப்பட்ட ஒயிரட்களால் கொல்லப்பட்டார். 1402இல் ஒருக் தெமூர் கான் அல்லது குலிச்சியால் மகுடத்துக்கான போட்டியில் குண் தெமூர் கான் கொல்லப்பட்டார்.

உசாத்துணை
---------

1. ↑  Sir Henry Hoyle Howorth-History of the Mongols: The Mongols proper and the Kalmuks, p. 343.

|  |
| --- |
| ஒல்ஜெயி தெமூர் கான் **போர்சிசின் குடும்பம்** **இறப்பு:** 1412 |
| ஆட்சியின் போது இருந்த பட்டம் |
| முன்னர்**ஒருக் தெமூர் கான்** | **வடக்கு யுவானின் ககான்**1408–1412 | பின்னர்**தெல்பெக் கான்** |
உயரம் பற்றி விளக்கும் படம்
**உயரம்** (ஒலிப்புⓘ) என்பது ஒரு பொருளின் (மேசை, கட்டடம், மலை, மரம், கொடிக்கம்பம்) பரும அளவில் நிலப்பரப்புக்கு (செங்குத்தான) நிலைக்குத்துத் திசையில் அளக்கப்படும் தொலைவு ஆகும். முத்திரட்சி (முப்பரிமானம்) கொண்ட ஒரு பொருளின் பரும அளவை கிடைமட்டத் (தரையில் படுக்கை வாட்டில்) தளத்தில் இருக்கும் நீட்சியை (அல்லது அகற்சியை) *நீளம்* என்றும் *அகலம்* என்றும் குறிப்பிடப்படும். இவையும் கிடைமட்டத்தில் (படுக்கை வாட்டில்) ஒன்றுக்கொன்று செங்குத்தாக இருப்பவைதான். ஆனால் உயரம் என்பது கிடை மட்டத்தளத்தில் இருந்து செங்குத்தாக எழும் திசையில் உள்ள தொலைவு ("உயர்ச்சி") ஆகும். *நீளம்* என்னும் சொல் எத்திசையிலும் உள்ள தொலைவக் குறிக்கப் பொதுச்சொல்லாகவும் பயன்படுகின்றது என்பதை xstggzrtttgsgtcgf πουτανάκιαநினைவில் கொள்ளல் வேண்டும். இணைத்துள்ள படத்தில் நீளம், அகலம் உயரம் ஆகியவை குறிக்கப்பட்டுள்ளன.

விண்வெளியில் நிலப்பரப்பு என்று ஏதும் இல்லாததால், முத்திரட்சி கொண்ட ஒரு பொருளுக்கு ஒன்றுக்கொன்று செங்குத்தான முத்திசை நீட்சிகள் இருந்த போதிலும், *உயரம்* என்று சிறப்பித்துக் கூற எதுவும் இல்லை. மூன்று செங்குத்தான திசைகளில் நீளங்கள் குறிப்பிடலாம். நிலப்பரப்பில் புவி ஈர்ப்பு திசைக்கு நேர் எதிரான திசையில் விரியும் நீட்சியை உயரம் என்றழைக்கப்படும்.

இவற்றையும் பார்க்கவும்
----------------------
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Madhuca|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

1. ↑  Eddowes, P.J. (1998). "*Madhuca boerlageana*". *IUCN Red List of Threatened Species* **1998**: e.T38165A10103592. doi:10.2305/IUCN.UK.1998.RLTS.T38165A10103592.en.. பார்த்த நாள்: 7 சனவரி 2024.
**அக்கினி வீரண்டாள் கோவில்** என்பது மதுரை மாவட்டத்தில், சலுப்பபட்டி கிராமத்தில் அமைந்துள்ள ஒரு கிராமக் கோவில் ஆகும். இந்தக் கோவில் இங்குள்ள அகமுடையர் சமூகத்தைச் சேர்ந்தவர்கள் குலதெய்வமாக வணங்கும் கோயிலாகும்.

வரலாறு
------

பதினேழாம் நுற்றாண்டின் இறுதி காலகட்டங்களில் நடைபெற்ற போரில் சலுப்பபட்டி வீரக்காள் என்பவரது கணவன் குமார் தேவர் எதிரிகளுக்கு எதிராக வீரப்போர் புரிந்து வீர மரணம் அடைந்தார். அதையறிந்த மனைவி வீரக்காள் சந்தனக்கட்டையால் தீ மூட்டி அக்கினியில் குதித்து தன் உயிர் நீத்ததாகவும், ஆனால் அவரது சேலை மட்டும் தீயில் எரியவில்லை என்றும் இக்கோயிலின் வரலாறு குறித்த கதையாகக் கூறப்படுகிறது. அவரது மரபு வழியினர், வீரக்காள் நினைவாக சிலை வடித்து கோவில் எழுப்பி, குலதெய்வமாக வழிபட்டு வருகின்றனர். இக்கோவிலின் முன்பு வீரக்காள் தம்பியான கட்டயன் காவல் தெய்வமாய் இருக்கிறார். இவரைக் கொரளிக்கட்டயன் என்றும் அழைக்கின்றனர். கட்டயனுக்கென்று தனியான கோவில் சின்னக்கட்டளையில் அமைந்துள்ளது. அக்கினி வீரண்டாள் கோயில் சலுப்பபட்டி, சின்னக்கட்டளை, பழையூர், சங்கரலிங்காபுரம், பாப்புநாயக்கன்பட்டி, மீனாட்சிபுரம், தொட்டணம்பட்டி விளத்தூர்,வெள்ளிக்குறிச்சி, ஜய்ஹிந்தபுரம் மதுரை , வீரப்பட்டி,அத்திபட்டி, துள்ளுக்குட்டி நாயக்கனூர்,சேடபட்டி போன்ற ஊர்களில் வாழும் அகமுடையர்களின் குல தெய்வக் கோயிலாக இருக்கிறது.

வழிபாடு
-------

ஆண்டுதோறும் சிவராத்திரியன்று சிறிய அளவிலான விழா நடத்தப் பெறுகிறது. பெரிய அளவிலான விழா, கோடாங்கி எனப்படும் பூசகரால் சொல்லப்படும் நாட்களில் நடத்தப் பெறுகின்றன. கோடாங்கி குறிப்பிட்ட விழா தொடங்கும் நாளுக்கு, எட்டு நாட்களுக்கு முன்பாக, கோயில் விழாவிற்கான அறிவிப்பு செய்யப்படுகிறது. இந்த அறிவிப்பிற்கு பின்பு இறைச்சி உணவு உண்பது, வெளியூர் பயணங்கள் செல்வது போன்றவை தவிர்க்கப்படுகின்றன. இக்கோயில் விழாவில் விரதம் மேற்கொண்ட பெண் ஒருவர் *பூ அள்ளுவது* என்கிற நிகழ்வு சிறப்புடையது. இந்நிகழ்வில், விரதம் இருந்த பெண் தன் சேலையில் நெருப்பு உருவாக்கப்பட்ட சந்தனக்கட்டையை வைத்துக் கோவிலைச் சுற்றி வருவார். இந்நிகழ்வில் அந்தப் பெண்ணின் சேலை, நெருப்பால் எவ்வித பாதிப்புமடைவதில்லை. இக்கோயில் விழாவின் போது பல்வேறு கிராமக்கலை நிகழ்ச்சிகள் நடத்தப் பெறுகின்றன.
**சோப் ஆறு** ( *Zhob River* ) பலூசிஸ்தான் மற்றும் பாக்கித்தானின் கைபர் பக்துன்க்வாவில் அமைந்துள்ளது. சோப் ஆற்றின் மொத்த நீளம் 410 கிமீ ஆகும். இது பொதுவாக வடகிழக்கு பாதையில் பாய்கிறது.

சொற்பிறப்பியல்
--------------

பஷ்தூ மொழியில், *சோப்* என்றால் "கசியும் நீர்" என்று பொருள்.  மொழியியல் ரீதியாக, பெயர் இரானோ-ஆரியன் தோற்றம் மற்றும் சொற்பிறப்பியல் ரீதியாக டைகிரிசு படுகையில் உள்ள லிட்டில் சாப் மற்றும் கிரேட் சாப் ஆறுகளுடன் ஒப்பிடப்படுகிறது.

சோப் ஆறு முஸ்லிம் பாக் அருகே கான் மெக்தர்சாய் மலைத்தொடரில் (சாரி மெக்தர்சாய் கணவாய் எனவும் அறியப்படுகிறது) உருவாகிறது. இது சோப் நகருக்கு மேற்கே 4 கிமீ தொலைவில் செல்கிறது. கோமல் ஆற்றின் துணை ஆறாக இது கசூரி காச் அருகே இணைகிறது. இது சிந்து ஆற்றுப் படுகையின் ஒரு பகுதியாக அமைகிறது.

சோப் ஆறானது வடக்கு பலூசிஸ்தானில் உள்ள நிலத்திற்கு கோமல் ஆற்றுடன் நீர்ப்பாசனம் செய்யப் பயன்படுகிறது. இது விவசாயத்திற்கு வளமான மண்ணை வழங்குகிறது. 1960கள் மற்றும் 1970களில் சோப் கால்வாயின் சீரழிவால் நீர்ப்பாசன பரப்பு குறைந்தது.

தொல்லியல்
---------

சோப் ஆற்றின் ஓரத்தில் கிமு 3000க்கு முந்தைய இராணா குண்டாய், பெரியனோ குண்டாய், ரெஹ்மான் தேரி போன்ற பழங்காலத் தளங்களும், கும்லாவின் அருகிலுள்ள தளமும் உள்ளன.

மேற்கோள்கள்
-----------

1. ↑  "Zhob District". 1 April 2005. .
Historic site in திருவண்ணாமலை, இந்தியாவார்ப்புரு:SHORTDESC:Historic site in திருவண்ணாமலை, இந்தியா
**திறக்கோயில்** என்பது இந்தியாவின், தமிழ்நாட்டில் உள்ள திருவண்ணாமலை மாவட்டம், தெள்ளார் தாலுகாவில் உள்ள ஒரு கிராமமாகும். இங்கு வாழும் மக்களின் முக்கியத் தொழில் விவசாயம் ஆகும். இது ஒரு சமணத்தலமாகும். இங்குள்ள மலைக்கு கீழே சுமார் 25அடி உயரத்தில் ஒரு தனி பாறையில் நான்கு சமண தீர்த்தங்கரர்களின் உருவங்கள் மிக நேர்த்தியாக வடிக்கப்பட்டுள்ளது.

சொற்பிறப்பியல்
--------------

பாறை என்று பொருள்படும் *துருகல்* என்ற வார்த்தையிலிருந்து இந்த கிராமம் இப்பெயரைப் பெற்றதாக நம்பப்படுகிறது. பின்னர் இது *திறக்கோல்* என திருகி, பின்னர் திறக்கோயில் என மருவியிருக்கலாம். 

செதுக்கப்பட்டக் குகை

அமைவிடம்
--------

வந்தவாசியின் தென்மேற்கில், 15 கி. மீ தொலைவிலும் பொன்னூரின் தத்துவ மையத்திலிருந்து 7 கி. மீ. தொலைவிலும் திறக்கோயில் ஊர் அமைந்துள்ளது. திறக்கோயில் மலையானது 1 கி. மீ. வடகிழக்கு திசையில் உள்ளது.

போக்குவரத்து
------------

மழையூர் - தேசூர் - கீழ்புதுார் ஆகிய இடங்களிலிருந்து அரசு மற்றும் தனியார் பேருந்து வசதிகள் இருக்கின்றன.திறக்கோவில் சாலை சந்திப்பிலிருந்து ஒரு கிலோமீட்டர் தொலைவில் இந்த சிறிய கிராமம் அமைந்துள்ளது.

திறக்கோயில் மலை மற்றும் திகம்பர சமணக் கோயில்
--------------------------------------------

திறக்கோயில் மலையில் இயற்கையாக உருவான மூன்று சிறிய குகைகள் உள்ளன. அதில் ஒன்று மலையின் தென்பகுதியின் மையத்திலும் மற்ற இரண்டு மலைக்கு மேற்கு மற்றும் கிழக்கு பக்கங்களிலும் உள்ளன. இந்த குகைகள் பொ.ஊ. 8 ஆம் நூற்றாண்டில் சமணத் துறவிகளால் சமண பள்ளியாக பயன்படுத்தப்பட்டது. இக்குகைகள் ஒரே கல்லால் 25 அடி உயரம் உடையதாகும். நான்கு பக்கங்களிலும் நன்றாக செதுக்கப்பட்ட நான்கு தீர்த்தங்கரர் சிலைகள் (மகாவீரர், பார்சுவநாதர், ரிஷபநாதர், சந்திரநாதர்) உள்ளன. பொ.ஊ. 10 ஆம் நூற்றாண்டுவரை தண்டபுரம் என அழைக்கப்பட்டது. முதலாம் இராஜராஜ சோழனின் பொ.ஊ. 1007 கல்வெட்டுகள், இந்தக் குகையின் வாழ்விடங்களை சங்கரைப் பள்ளி மற்றும் மை சுத்தப் பள்ளி என குறிப்பிடுகிறது. இங்கு சமீபத்தில் கட்டப்பட்டுள்ள கோயிலில் மகாவீரர் சிலை வழிபாடு நடைபெறுகிறது. இக்கோயில் வளாகம் முழுவதும் இந்திய தொல்லியல் துறையால் பாதுகாக்கப்படுகிறது.

பழைய மற்றும் புதிய படிகள்

காட்சிப்பதிவுகள்
----------------

* மகாவீரர்மகாவீரர்
* பார்சுவநாதர்-23 ஆம் தீர்த்தங்கரர்பார்சுவநாதர்-23 ஆம் தீர்த்தங்கரர்
* ரிஷபநாதர் அல்லது கிழக்கு ரிஷபநாதர் ரிஷபநாதர் அல்லது கிழக்கு ரிஷபநாதர்
* சந்திரநாதர்சந்திரநாதர்

மேற்கோள்கள்
-----------

1. ↑  "திறக்கோவில்". .
2. ↑   "திறக்கோவில் திகம்பர் சமணர் கோயில் மற்றும் மலை". .

குறிப்புகள்
-----------

* துண்டுப் பிரசுரம் வழங்கிய Thirakoil Digambara ஜெயின் கோவில் கமிட்டி
* 
* 
* L. போன்ற குமார், "போர் Wandewash-250" (வந்தவாசிப் போர்-250), Akani வெளியீடுகள், தொகுக்கப்பட்ட M. Rajendiran மற்றும் A. வெண்ணிலா, 2010 (தமிழ்)
**பா தின் சதுக்கம்** (*Ba Đình Square*) என்பது ஹனோயில் உள்ள ஒரு சதுக்கத்தின் பெயர் ஆகும். அங்கு அரசுத் தலைவர் ஹோ சி மின் வியட்நாம் ஜனநாயகக் குடியரசின் சுதந்திரப் பிரகடனத்தை செப்டம்பர் 2, 1945 அன்று வாசித்தார். கான் வுவாங் இயக்கத்தின் ஒரு பகுதியாக வியட்நாமில் 1886-1887 இல் நிகழ்ந்த பிரெஞ்சு எதிர்ப்புக் கிளர்ச்சியான பா தின் எழுச்சியின் காரணமாகப் பெயரிடப்பட்டது.  ஹோ சி மின் இறந்தபோது, அவரது நறுமணம் தோய்த்து பதனிடப்பட்ட உடலைக் காட்சிப்படுத்த கிரானைட் ஹோ சி மின் கல்லறை இங்கு கட்டப்பட்டது. இது சுற்றுலா மற்றும் யாத்திரைக்கான முக்கிய தளமாக உள்ளது.

பா தின் சதுக்கம் பா தின் மாவட்டத்தின் மையத்தில் உள்ளது, அதைச் சுற்றி குடியரசுத் தலைவர் மாளிகை, வெளியுறவு அமைச்சகம், திட்டமிடல் மற்றும் முதலீட்டு அமைச்சகம் மற்றும் தேசிய சட்டமன்றக் கட்டிடம் உட்பட பல முக்கியக் கட்டிடங்கள் உள்ளன.

பா தின் சதுக்கத்தின் 360-பாகை கோண தோற்றம்

மேற்கோள்கள்
-----------

1. ↑  A brief chronology of Vietnam's history Anh Thư Hà, Hò̂ng Đức Trà̂n - 2000 "On September 2, 1945, President Hổ Chí Minh made public the Declaration of Independence at Ba Đình Square (Hanoi), thus founding the Democratic Republic of Vietnam with Hanoi as its capital."
2. ↑  Origines: the streets of Vietnam : a historical companion J. Wills Burke - 2001 "Ba Đình Square, Where HỔ Chí Minh proclaimed Vietnamese independence On 2 September 1945, derives its name from this uprising.
**லாரன்சு போனாவோட்டா (***Lawrence Foanaota***)** பிரிட்டிசு பேரரசின் ஆணை, மலேட்டாவில் பிறந்தார்.  சொலமன் தீவின் தொல்பொருள் ஆராய்ச்சியாளர் ஆவார்.  1972 ஆம் ஆண்டு முதல் சாலமன் தீவுகள் தேசிய அருங்காட்சியகத்தின் இயக்குநராகவும், கண்காணிப்பாளராகவும் இருந்து வருகிறார்.   பசிபிக் தீவு அருங்காட்சியக சங்கத்தின் தலைவராகவும் இருந்துள்ளார். 

2009 ஆம் ஆண்டில், சாலமன் தீவுகளின் ராணி, ஐக்கிய இராச்சியத்தின் இரண்டாம் எலிசபெத், இவரை "தேசிய அருங்காட்சியகம் மற்றும் சமூகத்திற்கான சேவைகளுக்காக" பிரிட்டிசு பேரரசின் ஆணையின் அதிகாரியாக நியமித்தார்.

மேற்கோள்கள்
-----------

1. ↑  "Shell Ornaments of Malaita", Kay Ross, Penn Museum
2. ↑  World Archaeology Congress, February 2007
3. ↑  "Lawrence Foanaota" பரணிடப்பட்டது 5 சூலை 2008 at the வந்தவழி இயந்திரம், Pacific Wrecks
4. ↑  "Museum gets new field kit", *Solomon Star*, 26 August 2008
5. ↑  "Pacific Museums in Sustainable Heritage Development", Australian National University, 2006
6. ↑  "Queen's birthday honours list: Commonwealth", *The Guardian*, 13 June 2009
**சுந்தரானந்தர்** 16 ஆம் நூற்றாண்டில் வாழ்ந்த சித்தர். போகமுனி என்னும் சித்தரின் மாணாக்கர்.(பிரசன்னா)

கிஷ்கிந்தையில் வாழ்ந்த நவகண்ட ரிஷியின் பேரன் என்றும், கள்ளர் குலத்தை சேர்ந்தவர் என்றும் போகர் சொல்கிறார்.

வரலாறு
------

இவர் மிகவும் அழகான தோற்றத்தைக் கொண்டிருந்ததால் சுந்தரானந்தர் என்று அழைக்கப் பட்டார். இவருக்கு வல்லப சித்தர் என்கிற பெயரும் உண்டு. இவர் தனது இளமைக்காலத்தில் பெற்றோர் விருப்பப்படி இல்லறவாழ்க்கையை மேற்கொண்டார் என்றும், சட்டை முனியால் ஆட்கொள்ளப் பட்டு பின்னர் அவருடனே சென்றதாகவும் சொல்லப் படுகிறது.இவர் அகத்தியர் பூசித்த லிங்கத்தை வாங்கி அதை சதுரகிரியில் பிரதிட்டை செய்து வழிபட்டுள்ளார் என்றும் சொல்லப்படுகிறது.

சமாதி
இவர் மதுரையிலே சமாதியடைந்ததாக சொல்லப் படுகிறது. மதுரை மீனாட்சி அம்மன் கோவிலில் இவருக்கு தனி சந்நிதி அமைந்திருக்கிறது.

நூல்கள்
-------

இவர் இயற்றிய நூல்கள்
* சோதிட காவியம்
* வைத்தியத் திரட்டு
* தண்டகம்
* முப்பு
* சிவயோக ஞானம்
* அதிசய காராணம்
* பூசா விதி
* தீட்சா விதி
* சுத்த ஞானம்
* கேசரி
* வாக்கிய சூத்திரம்
* காவியம்
* விச நிவாரணி

சுந்தரானந்தர் பாடல்
-------------------

இவரது பாடல்களில் ஒன்று எடுத்துக்காட்டு.

ஆதி ஆந்தம் மிக நிறைந்த சட்டைநாதர்க்கு

அன்பான சோதி என்ற பிள்ளை ஆகிச்
சோதி அந்தத்துள் இருக்கும் சுடரைப் போற்றிச்

சுந்தரம் என்றே பேரும் இட்டார் எங்கள்
நாதாந்த திருமூலர் பிண்ணாக்கு ஈசர் 

நாதர் அகத்தீஞர் பாதம் போற்றியே தான்
மேதினியில் அன்புடனே வாதம் பார்த்தேன்

வேதாந்த சிற்பரை தாள் காப்பதாமே

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

மேற்கோள்
--------

1. ↑  "சொல்லவே சுந்தரானந்த ரப்பா  

தொல்லுலகில் கேசரியாம் வித்தை தன்னை  

புல்லவே அதீதமென்ற மாண்பருக்கு  

புகழுடனே புகட்டியதோர் சித்துமாகும்"- போகர்
2. ↑  பொருள் பிரிப்பு செய்து தரப்படுகிறது
3. ↑  சுந்தரானந்தர் சூத்திரம் 110-ல் முதல் பாடல்

| * பா
* உ
* தொ
18 சித்தர்கள் |
| --- |
| சித்தர்கள் | 
* அகத்தியர்
* பதஞ்சலி
* கமலமுனி
* திருமூலர்
* குதம்பைச்சித்தர்
* கோரக்கர்
* தன்வந்திரி
* சுந்தரானந்தர்
* கொங்கணர்
* சட்டைமுனி
* வால்மீகி
* இராமதேவ சித்தர்
* நந்தி தேவர்
* இடைக்காடர்
* மச்சமுனி
* கருவூரார்
* போகர்
* பாம்பாட்டி சித்தர்

 |
**ஜெ. ஜெ. கல்லூரி** புதுக்கோட்டை மாவட்டம் திருமயம் வட்டம் சிவபுரம் என்னும் இடத்தில் அமையப்பெற்றுள்ளது. இக்கல்லூரியானது புதுக்கோட்டையில் இருந்து மதுரை செல்லும் சாலையில் 7 கி.மீ தொலைவில் முக்கிய சாலையில் அமைந்துள்ளது. இக்கல்லூரி 1994 ஆம் ஆண்டு சனவரி 17 ஆம் நாள் அன்றைய தமிழக அரசின் கல்வி அமைச்சர் க. பொன்னுச்சாமியால் தொடங்கி வைக்கப்பட்ட கல்லூரி ஆகும். இது திருச்சி பாரதிதாசன் பல்கலைக்கழகத்தின் ஆளுகையின்கீழ் செயல்படும் கல்லூரி ஆகும்.

நிர்வாகம்
---------

இக்கல்லூரியானது **கற்பக விநாயகா அறக்கட்டளை** மூலம் நிர்வகிக்கப்பட்டு வருகிறது. இக்கல்லூரியினை நிறுவியவர் எஸ்.ரகுபதி ஆவார். இவர் முன்னாள் தமிழக வீட்டுவசதித்துறை மற்றும் நகர்ப்புற அமைச்சராகவும், தற்பொழுதைய திருமயம் சட்டமன்றத்தொகுதி உறுப்பினராகவும் உள்ளார். மேலும் முன்னாள் மத்திய இணை அமைச்சராகவும் இந்திய அரசாங்கத்தில் பதவி வகித்தவர்.

கல்லூரியின் தரம்
----------------

1994 இல் தொடங்கப்பட்ட இக்கல்லூரி 2003 ஆம் ஆண்டில் தேசிய தரநிர்ணயக் குழுவினால்(NAAC) தரக்குறியீட்டில் B++ அங்கீகாரத்தை முதன்முதலில் பெற்றது. மீண்டும் 2009 மற்றும் 2015 ஆகிய ஆண்டுகளில் A தரக்குறியீட்டை பெற்றது. 19.10.2012 முதல் தன்னாட்சி அதிகாரம் பெற்ற கல்லூரியாக பல்கலைக்கழக நிர்ணயக்குழு (UGC) மற்றும் பாரதிதாசன் பல்கலைக்கழகம் மூலம் அங்கீகரிக்கப்பட்டு செயல்பட்டு வருகிறது.

கல்லூரி பாடப்பிரிவுகள்
----------------------

* இளங்கலை வகுப்புகள்
* முதுகலை வகுப்புகள்
* மேலாண்மை வகுப்புகள்
* ஆய்வியல் நிறைஞர் வகுப்புகள்
* முனைவர் பட்ட வகுப்புகள்

வளாகத்தில் உள்ள கல்வி நிறுவனங்கள்
---------------------------------

* மத்தியக் கல்விப்பாடத்திட்டத்துடன் கூடிய பள்ளி
* மெட்ரிக் பாடத்திட்டத்துடன் கூடிய பள்ளி
* செவிலியர் கல்லூரி
* கலை மற்றும் அறிவியல் கல்லூரி
* பொறியியல் கல்லூரி
**கோரமாரா தீவு** (Ghoramara Island) இந்தியாவின் மேற்கு வங்காள மாநிலம் கொல்கத்தாவிற்கு தெற்கில் 92 கிலோமீட்டர் தொலைவில் அமைந்துள்ளது.  வங்காள விரிகுடாவின் சுந்தர்பன் டெல்டா வளாகத்தில் ஒரு சிறிய தீவாக இது காணப்படுகிறது. தோராயமாக ஐந்து சதுர கிலோமீட்டர் பரப்பளவில் கோரமாரா தீவி பரந்து விரிந்துள்ளது. ஆனால் கடல் அரிப்பு மற்றும் கடல் மட்ட உயர்வு காரணமாக கொஞ்சம் கொஞ்சமாக மறைந்து வருகிறது.

சுருங்கும் தீவு
---------------

புவி வெப்பமடைதல் காரணமாக இமயமலையில் இருந்து புறப்பட்டு வங்காள விரிகுடாவில் கலந்து வரும் வரும் ஆறுகள் சமீப பத்தாண்டுகளில் பெருக்கெடுத்து நகர்ந்து சுந்தரவனக்காடு எனப்படும் இந்த தீவுகளை ஆபத்தில் ஆழ்த்தியுள்ளது. நான்கு தீவுகள் முற்றிலும் நீருக்கடியில் உள்ளன. மேலும் அப்பகுதியில் உள்ள மேலும் 10 தீவுகள் ஆபத்தில் உள்ளன. 

இயாதவ்பூர் பல்கலைக்கழகத்தின் 2007 ஆம் ஆண்டு ஆய்வின் முடிவில் சுந்தர்பன் காடுகளின் 31 சதுர மைல்கள் (80 km2) 30 ஆண்டுகளில் காணாமல் போயுள்ளன. மேலும் கோரமாரா பதிமூன்று சதுர கிலோமீட்டர்கள் அல்லது ஐந்து சதுரமைல்கள் அளவுக்கு 1969 ஆம் ஆண்டில் இருந்ததை விட அதன் பாதி அளவில் சுருங்கியுள்ளது. இந்த நில இழப்பு காரணமாக 600 குடும்பங்களுக்கும் மேற்பட்டவர்கள் இடப்பெயர்வு அடைந்துள்ளனர்.

மக்கள் தொகை
-----------

கோரமாரா தீவில் ஒரு காலத்தில் 40,000 மக்கள் இருந்துள்ளனர்.  2001 ஆம் ஆண்டு மேற்கொள்ளப்பட்ட இந்திய அரசு மக்கள்தொகைக் கணக்கெடுப்பு கோரமாராவில் 5,000 பேர் இருந்ததாக மக்கள் தொகையைக் காட்டியது; தீவு மூழ்கி வருவதால் குடும்பங்கள் இடம்பெயர்ந்துள்ளன. பல குடும்பங்கள் சிறந்த வாழ்வாதாரத்தைத் தேடி சென்றுள்ளனர். இதனால் மக்கள் தொகை சுருங்கிவிட்டதாக நம்பப்படுகிறது.  2016 ஆம் ஆண்டு நிலவரப்படி, தீவில் 3,000 குடியிருப்பாளர்கள் மட்டுமே இருந்தனர்.

* லோஹாசரா தீவு
* தெற்கு தல்பட்டி தீவு

மேற்கோள்கள்
-----------


1. 1 2  "Disputed isle in Bay of Bengal disappears into sea". March 24, 2010. .
2. ↑  Sengupta, Somini (April 10, 2007). "India's river Delta islands washing away". *New York Times*. .
3. 1 2  Shapiro, Ari (May 20, 2016). "Rising Tides Force Thousands To Leave Islands Of Eastern India". *NPR*. .
4. ↑  Singh, Shiv Sahay (2019-11-23). "Hungry tides of the Sundarbans: How the rising seas create environmental migrants". *The Hindu*. .
**மதகிரி** (*Madagiri*) இந்தியாவின் கர்நாடக மாநிலத்தில் உள்ள ராய்ச்சூர் மாவட்டத்தின் சிர்வார் தாலுக்காவில் உள்ள ஒரு கிராமமாகும். சில சமயங்களில் இக்கிராமம் மதிகிரி, மதகெரா என்ற பெயராலும் அழைக்கப்படுகிறது. ராய்ச்சூர் மாவட்டத்தில் பருத்தி விளையும் மிகப்பெரிய கிராமமாக மதகிரி பிரபலமான கிராமமாகும்.

வரலாறு
------

கர்நாடகாவில் கிராம பஞ்சாயத்துகள் வருவதற்கு முன்பு மண்டல் பஞ்சாயத்துகள் செயல்பட்டு வந்தன. கர்நாடகாவில் உள்ள பல மண்டல பஞ்சாயத்துகளில் மதகிரி மண்டல் பஞ்சாயத்தும் ஒன்றாகும். இந்த மண்டல பஞ்சாயத்தின் கீழ் மதகிரி, அள்ளி ஓசூர், சகபாவி, மச்சனூர், கணதிண்ணி, லக்கதிண்ணி, துபடூர், பொம்மனாலா, இயல்பூர் ஆகிய கிராமங்கள் இருந்தன. பஞ்சாயத்து ராச் சட்டம் 1993 ஆம் ஆண்டின் படி மதகிரி மண்டல் பஞ்சாயத்து நிறுத்தப்பட்டு, அதற்கு பதிலாக மதகிரி கிராமப் பஞ்சாயத்து ஆக செயல்படுகிறது.

மக்கள் தொகையியல்
----------------

2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மதகிரியில் 2332 பெண்கள் மற்றும் 2289 ஆண்கள் என மொத்தம் 4621 பேர் வசித்தனர்.

மேலும் காண்க
------------

* மசுக்கி
* ராய்ச்சூர்
* கூகல், (தேவதுர்கா)

மேற்கோள்கள்
-----------

1. ↑  "Madagiri - Yahoo Search Results". .
2. ↑  "Grama panchayatha Madagiri, Shaktinagar, karnataka, India" (in en-US). 2021-09-09. .
3. ↑
**காத்தான்குடி பள்ளிவாயல் படுகொலை** என்பது ஆகஸ்ட் 3, 1990ல் கிழக்கிலங்கையில் காத்தான்குடியில் ஆயுதக்குழுவினால் நடத்தப்பட்ட தாக்குதலைக் குறிக்கும். இத் தாக்குதல் ஒரே நேரத்தில் இரண்டு முஸ்லீம் பள்ளிவாசல்களில் நடத்தப்பட்டது. ஒன்று கிரவல் தெருவில் உள்ள பள்ளிவாசலும், மற்றொன்று உசைனியா பள்ளிவாசலும் தாக்குதலுக்குள்ளாயின.. இதில் முஸ்லிம்கள் இரவுத்தொழுகை நடாத்திக்கொண்டிருக்கும் பொழுது நடத்தப்பட துப்பாக்கிப் பிரயோகத்தில் 25 குழந்தைகள் உட்பட 103 பேர் படுகொலை செய்யப்பட்டனர். இத்தாக்குதலை தமிழீழ விடுதலைப் புலிகளே மேற்கொண்டனர். ஆனாலும் அவர்கள் இதனை எப்போதும் மறுத்தே வந்திருக்கின்றனர்.

இந்த தாக்குதல் ஆகஸ்ட் 1, 1990ல் அக்கரைப்பற்றில் நடைத்தப்பட்ட தாக்குதலின் தொடர்ச்சியாக கருதப்படுகிறது. அக்கரைப்பற்றில் நிகழ்த்தப்பட்ட தாக்குதலில் 14 முஸ்லிம்களும், 2 தியதி மதவாச்சி, மட்டக்களப்பு மற்றும் மஜீது புரம் ஆகிய ஊர்களில் 15 முஸ்லிம்களும் கொல்லப்பட்டனர்.

இத்தாக்குதல்களை தமிழீழ விடுதலைப் புலிகள் நடத்தியதாக அவ்வியக்கத்தின் முன்னாள் தலைவர்களில் ஒருவரான கருணா அம்மான் தொலைக்காட்சிப் பேட்டியொன்றில் குறிப்பிட்டார். தமிழீழ விடுதலைப் புலிகளின் தேசியத் தலைவர் வேலுப்பிள்ளை பிரபாகரன் இத்தாக்குதலை துன்பியல் சம்பவம் என்று பத்திரிகையாளர் மாநாடொன்றில் தெரிவித்திருந்தார். தமிழ் பேசுபவர்களாக இருந்தும் முஸ்லிம்களை விடுதலைப்புலிகள் பலமுறை தாக்கியதாகக் குற்றஞ் சாட்டப்பட்டுள்ளனர்.

இவற்றையும் பார்க்காவும்
-----------------------

* யாழ்ப்பாண முஸ்லீம்களின் கட்டாய வெளியேற்றம்
* கொழும்பு விடுதிகளில் இருந்து தமிழர் கட்டாய வெளியேற்றம்

வெளி இணைப்புகள்
---------------

* பரணிடப்பட்டது 2007-09-30 at the வந்தவழி இயந்திரம்
* பரணிடப்பட்டது 2009-08-14 at the வந்தவழி இயந்திரம்
* காத்தான்குடி பள்ளிவாசல் மீதான தாக்குதலை புலிகள் மேற்கொண்டார்களா? 26 வருடங்கள் கழித்து வெளிவரும் உண்மைகள் !!!! பரணிடப்பட்டது 2016-08-15 at the வந்தவழி இயந்திரம்

குறிப்புகள்
-----------

1. ↑  "துப்பாக்கிகளில் பூக்கும் பூபாளம்" புத்தகத்திலிருந்து
2. 1 2  "காப்பகப்படுத்தப்பட்ட நகல்" இம் மூலத்தில் இருந்து 2009-08-14 அன்று. பரணிடப்பட்டது.. .
3. ↑  towns shut down to mark massacre
4. ↑  Trawick, Margaret (1999). *Enemy Lines: Warfare, Childhood, and Play in Batticaloa*. University of California Press. பக். 205. பன்னாட்டுத் தரப்புத்தக எண்:978-0-520-24515-0. இணையக் கணினி நூலக மையம்:70866875.
5. ↑  "காப்பகப்படுத்தப்பட்ட நகல்" இம் மூலத்தில் இருந்து 2007-09-30 அன்று. பரணிடப்பட்டது.. .
6. ↑  
LTTE mercilessly slaughtered more than 100 Muslim civilians - including women and children
7. ↑  Muttur Muslims fear LTTE attack
8. ↑  SOUTH ASIA INTELLIGENCE REVIEW
உந்துகைப் பிளவு நகர்வுகள் மலை உருவாக்கத்தின் முக்கியமான பகுதிக் கூறாகும்
உந்துகையால் மடிப்பு மலை தோன்றும் முறை பற்றிய விளக்கம்
**மலை உருவாக்கம்** *(Mountain formation)* என்பது பூமியில் மலை எவ்வாறு உருவானது என்ற கேள்விக்கு உரிய விடையைத் தருகின்ற ஒரு புவியியல் செயல்முறையாகும். புவியின் மேலோட்டில் உள்ள புவித் தட்டுகள் பெரிய அளவில் நகர்ந்த காரணத்துடன் இச்செயல்முறைகள் தொடர்பு கொண்டுள்ளன. மடிதல், உடைதல், பொங்குதல், ஊடுறுவல், உருமாறுதல் முதலிய செயல்கள் அனைத்துமே மலை உருவாக்கச் செயல்முறையின் பகுதிக் கூறுகளாகும். மலைகளின் உருவாக்கம் மலைகளில் இடம்பெற்றுள்ள புவியியல் கட்டமைப்புகளுடன் தொடர்பு கொண்டிருப்பவை எனக் கருத வேண்டிய அவசியம் இல்லை .

புவியோட்டின் செயல்முறைகளின் அடிப்படையில் குறிப்பிட்ட நிலப்பரப்பின் அம்சங்களைப் புரிந்து கொள்வது நிலவுருவாக்கவியல் எனப்படுகிறது.

மலைகளின் வகைகள்
---------------

மலைகள் பொதுவாக முக்கியமான மூன்று வகைகளாகப் பிரிக்கப்படுகின்றன. அவை எரிமலைகள், மடிப்பு மலைகள், செங்குத்து மலைகள் என்பனவாகும். உள்ளுர் அளவுகோல்களின் அடிப்படையில் அப்பகுதி மலைகளை மேலும் பலவாறாகப் பிரித்து அறியலாம்.

  

ஓரோஜெனிக் மலைகளைப் போலன்றி, ஸ்காண்டிநேவிய மலைகள், கிழக்கு கிரீன்லாந்து, பிரேசிலிய ஹைலேண்ட்ஸ் அல்லது ஆஸ்திரேலியாவின் பெரிய பிளவு வரம்பு போன்ற உயர்ந்த செயலற்ற கண்ட விளிம்புகளை விளக்கும் பரவலாக ஏற்றுக்கொள்ளப்பட்ட புவி இயற்பியல் மாதிரி இல்லை. வெவ்வேறு உயர்த்தப்பட்ட செயலற்ற கண்ட விளிம்புகள் பெரும்பாலும் மேம்பாட்டின் அதே வழிமுறையைப் பகிர்ந்து கொள்கின்றன. இந்த வழிமுறை பூமியின் லித்தோஸ்பியரில் உள்ள தொலைதூர அழுத்தங்களுடன் தொடர்புடையதாக இருக்கலாம். இந்த பார்வையின் படி, உயர்த்தப்பட்ட செயலற்ற விளிம்புகளை மாபெரும் ஆன்டிக்லினல் லித்தோஸ்பெரிக் மடிப்புகளுடன் ஒப்பிடலாம், அங்கு ஒரு மெல்லிய முதல் அடர்த்தியான மேலோடு மாற்றம் மண்டலத்தில் செயல்படும் கிடைமட்ட சுருக்கத்தால் மடிப்பு ஏற்படுகிறது (அனைத்தும் செயலற்ற விளிம்புகள்)

மேற்கோள்கள்
-----------

1. ↑  Steven M. Stanley (2004). "Mountain building". *Earth system history* (2nd ). Macmillan. பக். 207. பன்னாட்டுத் தரப்புத்தக எண்:0-7167-3907-0. .
2. ↑  Robert J. Twiss; Eldridge M. Moores (1992). "Plate tectonic models of orogenic core zones". *Structural Geology* (2nd ). Macmillan. பக். 493. பன்னாட்டுத் தரப்புத்தக எண்:0-7167-2252-6. .
3. ↑  Ollier, Cliff; Pain, Colin (2000). *The Origin of Mountains*. Routledge. பக். 1. பன்னாட்டுத் தரப்புத்தக எண்:0-415-19890-9. .
**நிமாபென் பாவேசுபாய் ஆச்சார்யா (Nimaben Bhaveshbhai Acharya) இந்தியாவைச் சேர்ந்த ஓர் அரசியல்வாதியாவார்.** குசராத்து மாநிலத்தில் உள்ள அஞ்சார் தொகுதியில் இருந்து அதன் 12 ஆவது சட்டமன்ற உறுப்பினராகத் தேர்ந்தெடுக்கப்பட்டார்.  முன்னதாக இவர் குசராத்து குடும்பக் கட்டுப்பாடு குழுவில் பணியாற்றினார்.

சம்பவங்கள்
----------

ஏப்ரல் 2017 ஆம் ஆண்டு ஏப்ரல் மாதத்தில் ஓர் இறுதிச் சடங்கிற்குச் சென்று கொண்டிருந்தபோது, இவரது வாகனம் அடையாளம் தெரியாத ஆண்களால் தாக்கப்பட்டது, அவர்கள் காரின் கண்ணாடியை உடைத்தனர், ஆனால் ஆச்சார்யா மற்றும் அவரது ஓட்டுநருக்கு எந்த பாதிப்பும் ஏற்படவில்லை.

சர்ச்சை
-------

2009 ஆம் ஆண்டு நடைபெற்ற மக்களவை தேர்தலின் போது முன்னாள் சட்டமன்ற உறுப்பினர் காந்தி அம்ருதியாவுடன் சேர்ந்து வாக்காளர்களை பணம் கொடுத்து வாங்கியதாக மோர்பி மாவட்ட குற்றவியல் நடுவர் இவருக்கு ஓர் ஆண்டு சிறைத்தண்டனை விதித்தார்.

அரசியல் வாழ்க்கை
----------------

2002 & 2007 ஆம் ஆண்டுகளில் நடைபெற்ற சட்டமன்றத் தேர்தல்களில் காங்கிரசு கட்சியின் சார்பாக போட்டியிட்டு வெற்றி பெற்றதன் மூலம் இவர் தனது அரசியல் வாழ்க்கையை இந்திய தேசிய காங்கிரசு கட்சியிலிருந்து தொடங்கினார். ஆனால் விரைவில் 2007 ஆம் ஆண்டில் இவரது கணவர் மற்றும் 6 கூட்டு குழுமவுறுப்பினர்கள் பாரதிய சனதா கட்சிக்கு மாறினார்கள், நிமாபென் விரைவில் தனது கணவரின் வழியைப் பின்பற்றினார். 

2007 ஆம் ஆண்டு குடியரசுத் தலைவர் தேர்தலில் பைரோன் சிங் செகாவத்துக்கு வாக்களித்தபோது, கட்சி விரோத நடவடிக்கைகளால் இவர் காங்கிரசு கட்சியிலிருந்து தூக்கி எறியப்பட்டார்.

மேற்கோள்கள்
-----------

1. ↑  "Facebook Page". .
2. ↑  "TWELFTH GUJARAT LEGISLATIVE ASSEMBLY". .
3. ↑  "One-yr jail term for MLA Nima Acharya, ex-MLA Kanti Amrutiya". .
4. ↑  "Sitting Cong MLA's husband joins BJP". 8 April 2004. .
5. ↑  "15 rebels ignore Modi, vote for Patil - Indian Express". .
***இலிட்டோராரியா இரோராட்டா(Littoraria irrorata)*** சதுப்பு நத்தை என்ற பொதுவான பெயரால் அறியப்படுகிறது, இது கடல் நத்தையின் ஒரு இனமாகும், இது இலிட்டோரினிடே குடும்பத்தில் உள்ள கடல் காஸ்ட்ரோபாடு மெல்லுடலி ஆகும். 

இந்த இனம் அட்லாண்டிக் கடற்கரை, வட அமெரிக்காவின் வளைகுடா கடற்கரை, மாசசூசெட்சு முதல் டெக்சாசு வரை உப்பு சதுப்பு நிலங்களில் காணப்படுகிறது.

இந்த வகை நத்தைகளின் சில கூட்டங்கள் பூஞ்சை வளர்ப்பை நடைமுறைப்படுத்த அறியப்பட்ட ஒரே மெல்லுடலிகளாகும். 

*எல். இரோராட்டா* உப்பு சதுப்புச் சூழலின் இன்றியமையாத பகுதியாகும். உப்பு சதுப்பு நிலங்களில் பொதுவாகக் காணப்படும் ஒரு புல்லான சு*பார்ட்டினா ஆல்டர்னிபுளோரா* என்றும் அழைக்கப்படும் *சுபோரோபோலசு ஆல்டர்னிஃப்ளோரசுடனான* வலுவான உறவு கொண்டுள்ளது.

மேற்கோள்கள்
-----------

1. ↑  "Fungal farming in a snail". *Proceedings of the National Academy of Sciences of the United States of America* **100** (26): 15643–8. December 2003. doi:10.1073/pnas.2535227100. பப்மெட்:14657360. Bibcode: 2003PNAS..10015643S.
2. ↑  "Spatial distribution and morphological responses to predation in the salt marsh periwinkle" (in en). *Ecosphere* **9** (6): e02316. June 2018. doi:10.1002/ecs2.2316.

மேலும் படிக்க
-------------

வெளி இணைப்புகள்
---------------

* மாலாகோலாக் தகவல்
* 

* பொதுவகத்தில் *Littoraria irrorata* தொடர்பாக ஊடகக் கோப்புகள் உள்ளன.

 விக்கியினங்களில் *Littoraria irrorata* பற்றிய தரவுகள்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3143143
* BOLD: 211964
* EoL: 592811
* பாசில்வொர்க்சு: 109671
* GBIF: 5192673
* iNaturalist: 57788
* IRMNG: 11387665
* ITIS: 567804
* என்.சி.பி.ஐ: 619694
* SeaLifeBase: 2109
* WoRMS: 419566

 |
மகாஜனபதம் நாடுகளில் ஒன்றான காந்தார நாடு
**காந்தாரதேசம்**  காசுமீரதேசத்திற்கு மேற்கிலும்,கிராததேசத்திற்கு வடகிழக்கிலும், மத்ரதேசத்திற்கு வடமேற்கிலும் அகன்ற பூமியாய் பரவி இருந்த தேசம். இந்நாடு மகாஜனபத நாடுகளில் ஒன்றாகும். மகாபாரதம் இதிகாசத்தில் காணப்படும் கதை மாந்தர்களான காந்தாரி, சகுனி, உல்லூகன் ஆகியோர் காந்தார நாட்டைச் சேர்ந்தவர்கள்.

இருப்பிடம்
----------

பரத கண்டத்தில் வடமேற்கில் இருந்த தேசத்தின் தெற்குபாகத்தில் பதினாறில் ஒரு பாகம்தான் பூமியாகவும், எஞ்சிய பூமி கற்பாறைகளும், அடர்ந்த காடுகளாகவும் இருக்கும்.

மலை, காடு, விலங்குகள்
---------------------

இந்த தேசத்தின் மேற்கு எல்லை முழுவதும் மகாமலையின் தொடர் குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் காடுகளில் நரி, சமரி(சாமரை), கரடி, பூனை, புலி, கீரி, பாம்பு முதலிய காட்டு விலங்குகளும், காட்டு மரங்களும் அதிகம் உண்டு.

நதிகள்
------

இந்த காந்தாரதேசத்திற்கு மகாமலைத் தொடரிலிருந்து சிறு, சிறு ஆறுகள் மேற்கிலிருந்து கிழக்கு முகமாய் ஓடி இந்த தேசத்தை செழிக்க வைத்து பின் தெற்குமுகமாய் ஓடும் சிந்து நதியுடன் இணைகிறது.

இதனையும் காண்க
--------------

* மகாஜனபதம்

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 179 -
**காற்று உணர்திறன்** (*Air sensitivity*) என்ற சொல் பொதுவாக வேதியியலில் காற்றின் பகுதிப் பொருள்களுடன் வேதிச்சேர்மங்களின் வினைதிறன் பற்றி கூறுவதற்காகப் பயன்படுத்தப்படுகிறது. பெரும்பாலும் வினைகள் வளிமண்டல ஆக்சிஜன் (O2) அல்லது நீராவியுடன் (H2O) நடைபெறுகிறது. மேலும் காற்றின் மற்ற பகுதிப்பொருள்களான கார்பன் மோனாக்சைடு (CO), கார்பன் டையாக்சைடு (CO2), நைட்ரஜனும் (N2) வினைபுரிய வாய்ப்புள்ளது.

### காற்றில்லா தொழில்நுட்பங்கள்

கையுறைப்பெட்டி
காற்று உணர்திறன் சேர்மங்களை கையாளுவதற்கு காற்றில்லா தொழில்நுட்பங்கள் பயன்படுகிறது. கையுறைப்பெட்டி மற்றும் ஸ்கிளிங்க் வரிகள் (Schlenk lines) என்ற இரண்டு முக்கிய காற்றில்லா தொழில்நுட்பங்கள் உள்ளன. கையுறைப்பெட்டி என்பது ஆர்கான் அல்லது நைட்ரசன் போன்ற மந்த வாயுக்களால் நிரப்பப்பட்ட பெட்டியாகும். சாதாரண ஆய்வக உபகரணங்கள் கையுறைகளைப் பயன்படுத்தி அமைக்கலாம் மற்றும் கையாளலாம். ஸ்கிளிங்க் வரிகள் என்பது வெற்றிடம் மற்றும் மந்தவாயு இரண்டையும் பயன்படுத்தும் அமைப்பு. தேவைக்கேற்றவாறு அதில் உள்ள கண்ணாடியைப் பயன்படுத்தி வெற்றிடத்தை உருவாக்கவோ அல்லது மந்த வாயுவை நிரப்பவோ முடியும்.

படத் தொகுப்பு
-------------


* Metal glovebox for handling dangerous substances in vacuum, with extra protection against explosions or implosionsMetal glovebox for handling dangerous substances in vacuum, with extra protection against explosions or implosions
* An ordinary glovebox, showing the two gloves for manipulation, with airlock on the right.An ordinary glovebox, showing the two gloves for manipulation, with airlock on the right.
* Close-up view, showing the double-oblique stopcock, which allows vacuum (rear line) or inert gas (front line) to be selectedClose-up view, showing the double-oblique stopcock, which allows vacuum (rear line) or inert gas (front line) to be selected

மேற்கோள்கள்
-----------

1. ↑  Handling and Storage of Air-Sensitive Reagents பரணிடப்பட்டது 2012-09-28 at the வந்தவழி இயந்திரம், Technical Bulletin AL-134, Sigma-Aldrich
2. ↑  Dr. P. Wipf. "Techniques for handling air and moisture sensitivity". .
3. ↑  W. Bouwkamp, Marco (2008). *working with air and moisture sensitive compounds*. Stratingh Institute for Chemistry, University of Groningen. பக். 4, 6.
4. ↑  Glove Boxes, The Glassware Gallery
5. ↑  "The Glassware Gallery: Schlenk Lines and Vacuum Lines". .